ไทยสมุทรฯออก PA10A พลัส เพิ่มคุ้มครองอุบัติเหตุสาธารณะ
ไทยสมุทรประกันชีวิตออกประกันอุบัติเหตุส่วนบุคคลใหม่&#8220;กรมธรรม์ PA10A พลัส&#8221; เพิ่มความคุ้มครองอุบัติเหตุสาธารณะ และให้ความคุ้มครองเงินชดเชยรายได้รายวันสูงสุด 1,000 บาทต่อวัน
17 มี.ค. 2554

ไทยสมุทรประกันชีวิตออกประกันอุบัติเหตุส่วนบุคคลใหม่“กรมธรรม์ PA10A พลัส” เพิ่มความคุ้มครองอุบัติเหตุสาธารณะ และให้ความคุ้มครองเงินชดเชยรายได้รายวันสูงสุด 1,000 บาทต่อวัน
นางนุสรา (อัสสกุล) บัญญัติปิยพจน์ กรรมการผู้จัดการ บริษัท ไทยสมุทรประกันชีวิต เปิดเผยว่าปัจจุบัน มีการเกิดอุบัติเหตุเพิ่มมากขึ้น และมีจำนวนผู้บาดเจ็บที่จำเป็นต้องเข้ารับการรักษาตัวในโรงพยาบาลเพิ่มมากขึ้น และบ่อยครั้งที่ผู้ป่วยจะต้องจ่ายเงินจำนวนมากสำหรับการรักษาพยาบาล ไทยสมุทรฯ จึงเล็งเห็นว่าการนำเสนอกรมธรรม์ที่สามารถช่วยผ่อนปรนภาระทางการเงินเพื่อผ่อนคลายความกังวลของผู้ป่วยเป็นสิ่งจำเป็นอย่างยิ่ง จึงได้มีการนำเสนอกรมธรรม์อุบัติหตุส่วนบุคคลแบบใหม่ “กรมธรรม์ PA10A พลัส” และ “สัญญาเพิ่มเติมค่าชดเชยรายได้รายวัน (DAB 2 – Daily Allowance Benefit 2)” เพื่อสร้างความอุ่นใจให้กับผู้เอาประกัน “กรมธรรม์ PA10A พลัส” มีจุดเด่นคือ เป็นกรมธรรม์ประกันอุบัติเหตุส่วนบุคคลที่เพิ่มความคุ้มครองจากกรมธรรม์อุบัติเหตุแบบเดิมที่ขายอยู่ในปัจจุบัน ด้วยแนวคิดที่ต้องการเพิ่มความคุ้มครองที่ครอบคลุมมากกว่ากรมธรรม์ประกันอุบัติเหตุทั่วไป โดยกรมธรรม์ประกันอุบัติเหตุส่วนบุคคล  PA 10A พลัส นี้ ทุนประกันภัยจะเพิ่มขึ้นทุกปี สูงสุด 120% ของทุนประกันภัยปีแรก ให้ความคุ้มครองผู้เอาประกันภัยจากการสูญเสียชีวิต สูญเสียอวัยวะ หรือทุพพลภาพจากอุบัติเหตุต่างๆ ซึ่งรวมถึงการถูกฆาตกรรม หรือถูกทำร้ายร่างกายและการขับขี่หรือโดยสารรถจักรยานยนต์ 
ทั้งนี้ กรมธรรม์ประกันอุบัติเหตุ PA 10A พลัส นี้จะเพิ่มผลประโยชน์ความคุ้มครองเป็น 2 เท่าทันทีหากผู้เอาประกันประสบอุบัติเหตุจากภัยสาธารณะ รวมทั้งยังมอบค่าชดเชยรายได้กรณีประสบอุบัติเหตุ และเข้ารับการรักษาตัวที่โรงพยาบาลในฐานะผู้ป่วยใน โดยผู้เอาประกันจะได้รับเงินค่าชดเชยสูงสุดจำนวน 1,000 บาทต่อวัน แต่หากต้องเข้ารับการรักษาตัวในห้องผู้ป่วยหนัก จะได้รับเงินค่าชดเชยเป็น 2 เท่า ทั้งนี้ กรมธรรม์ PA 10A พลัส รับประกันผู้เอาประกันภัยที่มีอายุตั้งแต่ 5 ถึง 70 ปี ทุนประกันขั้นต่ำเริ่มต้นที่ 2  แสนบาทและสูงสุด 5 ล้านบาท ระยะเวลาคุ้มครอง 5 ปี ชำระเบี้ยประกันภัยรายปี ด้าน “สัญญาเพิ่มเติมค่าชดเชยรายได้รายวัน (DAB 2 - Daily Allowance Benefit 2)” เป็นสัญญาเพิ่มเติมค่าชดเชยรายได้รายวัน ที่ครอบคลุมการเข้ารับการรักษาตัวของผู้เอาประกันในทุกกรณี โดยให้ผลประโยชน์ความคุ้มครองค่าชดเชยรายได้รายวันตั้งแต่ 500 บาท และสูงสุดไม่เกิน 2,500 บาทต่อวัน ซึ่งให้ความคุ้มครองนานสูงสุดถึง 730 วัน 
นอกจากนี้ ในกรณีที่ผู้เอาประกันเข้ารับการรักษาตัวในห้องผู้ป่วยหนักชนิดพิเศษ หรือเข้ารับการรักษาตัวในโรงพยาบาลในต่างประเทศ ผู้เอาประกันจะได้รับค่าชดเชยรายได้รายวันสูงสุด 2 เท่าทันที โดยสัญญาเพิ่มเติมนี้รับประกันภัยให้แก่ลูกค้าเดิมที่ถือกรมธรรม์หลักประเภทสามัญของไทยสมุทรฯ  และลูกค้าใหม่ 
สำหรับอายุของผู้เอาประกัน รับตั้งแต่อายุ 1 เดือน 1 วันจนถึงอายุ  64 ปี และสามารถต่อสัญญาได้ถึงอายุ 69 ปี โดยวันสิ้นสุดสัญญา ณ วันที่ครบรอบปีกรมธรรม์ที่ผู้เอาประกันภัยมีอายุครบ 70 ปี ค่าเบี้ยประกันภัยเริ่มต้นเพียงวันละ 1.78 บาทเท่านั้น